# **DECIZIA ETAPEI DE ÎNCADRARE**

## Nr. număr din zz.ll.aaaa

Ca urmare a solicitării de emitere a acordului de mediu adresate de **SC TELEKOM ROMANIA MOBILE COMMUNICATIONS SA**, cu sediul în Str. SPLAIUL INDEPENDENTEI, Nr. 319 G, Bucureşti - Sectorul 6, Judetul Bucureşti, , înregistrată la APM Suceava cu nr. 10924/12.11.2015, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

şi ca urmare a delegării de competenţă,

autoritatea competentă pentru protecţia mediului APM Suceava decide, ca urmare a consultărilor desfăşurate în cadrul şedinţei/şedinţelor Comisiei de Analiză Tehnică din data de 11.12.2015, că proiectul „Scoaterea temporară din fondul forestier a suprafeței de 225 mp pentru amplasare stație telefonie mobilă” propus a fi amplasat în extravilanul orașului Broșteni, sat Dârmoxanu nu se supune evaluării impactului asupra mediului şi nu se supune evaluării adecvate.

 Justificarea prezentei decizii:

 I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

 a) proiectul se încadrează în prevederile Hotărârii Guvernului nr. 445/2009, anexa nr. 2, pct. 1, lit. d;

 b) proiectul propus nu intră sub incidența art. 28 din OUG nr. 57/2007 privind regimul ariilor natural protejate, conservarea habitatelor naturale, a florei și faunei sălbatice, cu modificările și completările ulterioare, amplasamentul acestuia fiind situate în extravilanul orașului Broșteni;

 c) Obiectivele investiției nu sunt amplasate în zone geografice sensibile sau în zone de protecție special: amplasamentul propus se găsește pe teritoriul administrativ al orașului Broșteni .

 d) Suprafața de teren pentru care se solicită ocuparea temporară este situată pe teritoriul orașului Broșteni, județul Suceava în extravilanul localității Dârmoxa. Terenul este în proprietatea dnei. Cojoc Doina și este administrat de Ocolul Silvic Dealu Negru din cadrul Direcției Silvice Suceava și aparține următoarei parcele silvice : ua198C din cadrul UP VII Dîrmoxa, cu defișarea vegetației pe întraga suprafață.

 Scopul scoaterii temporare din fondul forestier este amplasarea unei stații de telefonie mobilă. Realizarea proiectului presupune defișarea unei suprafețe de teren din care va rezulta o masă lemnoasă de 5mc de arbori și arbuști (molid – 10 buc.). Masa lemnoasă rezultată va fi valorificată de către Ocolul Silvic Dealu Negru.

 II. Motivele care au stat la baza luării deciziei etapei de încadrare în procedura de evaluare adecvată sunt următoarele:

Proiectul propus nu poate afecta direct sau indirect nici o arie protejată de interes comunitar;

Condițiile de realizare a proiectului (se aplică pentru proiectele pentru care autoritatea competentă pentru protecția mediului a decis că nu este necesară parcurgerea procedurilor de evaluare a impactului asupra mediului și evaluarea adecvată)

 a) investiția se va realize cu respectarea documentației tehnice depuse precum și a normativelor și prescripțiilor tehnice specific realizării proiectului, a legislației de mediu în vigoare și a avizelor prevăzute în Certificatul de Urbanism nr. 19/30.06.2015;

 b) conform art.22, alin. 1 din HG nr. 445/2009, în situația în care, după emiterea acordului de mediu și înaintea obținerii aprobării de dezvoltare, proiectul a obținut modificări, titularul proiectului are obligația de a notifica în scris autoritatea pentru protecția mediului emitentă asupra acestor modificări;

 c) se vor respecta cu strictețe limitele și suprafețele destinate organizării de șantier, a modului de depozitare a materialelor de construcție și a rutelor alese pentru transport:

 d) se vor amenaja louri de stocare în condiții de siguranță pentru mediu și sănătate umană a deșeurilor ce vor rezulta din executarea lucrărilor de construcții-montaj și se va asigura gestionarea corespunzătoare a acestora în conformitate cu prevederile OUG nr. 78/2000 aprobată de Legea nr. 426/2001, cu modificările și completările ulterioare. Deșeurile reciclabile colectate pe categorii, conform prevederilor legale, se vor valorifica către firme specializate în colectare/reciclare. Deșeurile menajere se vor colecta și preda la operatorii locali de salubrizare autorizați:

 e) nivelul de zgomot generat de desfășurarea lucrărilor se va încadra în prevederile STAS 10009/1988-acustica urbană:

 f) la finalizarea lucrărilor se vor îndepărta resturile de materiale de construcție și se va reface cadrul natural afectat de execuția lucrărilor:

 Proiectul propus nu necesită parcurgerea celorlalte etape ale procedurii de evaluare adecvată (se aplică pentru proiectele pentru care autoritatea competentă pentru protecţia mediului a decis că nu este necesară parcurgerea procedurii de evaluare adecvată).

 Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

 **DIRECTOR EXECUTIV**

 **Şef serviciu**

 Întocmit,